**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΚΟΥΣΤΟΥΜΙΑ ΝΟΣΗΛΕΥΤΙΚΑ**

Τα νοσηλευτικά κουστούμια αποτελούνται από παντελόνι και μπλούζα, χρώματος λευκού ή χρωματιστά (διάφορα χρώματα), ειδικά κατασκευασμένα για Νοσοκομειακή χρήση, για να αντέχουν στην έντονη χρήση, πλύση και αποστείρωση, με έγκριση CE από τον ΕΟΦ ιατροτεχνολογικών προϊόντων.

* ΥΦΑΣΜΑ: καμπαρντίνα σύμμεικτη σύνθεση 65±5% βαμβάκι 35±5% πολυεστέρα, βάρους 190-200γρ/μ² για να είναι αδιαφανές, με ειδική τεχνική ύφανσης στο διαγωνάλ 2/1, κατασκευασμένη έτσι ώστε ο πολυεστέρας να υπερισχύει από την εξωτερική πλευρά για αντοχή και εμφάνιση (γυαλάδα και πέσιμο) και το βαμβακερό (φυσική ίνα) από την εσωτερική πλευρά έτσι ώστε να είναι δροσερή και απορροφητική (υγιεινή). Το ύφασμα επεξεργάζεται με ειδική επεξεργασία προσυρρίκνωσης (SAMFORISE) για να μην μαζεύουν ή να ξεχειλώνουν οι στολές, που αντέχει στο πλύσιμο σε υψηλής θερμοκρασίας (90-95˚C), και με ειδική αντιστατική , υποαλλεργική αντι-τσαλακωτική σιλικονούχα μάλαξη χωρίς φορμαλδεΰδες για ευκολία στο σιδέρωμα, επίσης με επεξεργασία αντιχνουδιάσματος για να μην ελευθερώνει ινίδια.
* ΜΠΛΟΥΖΑ:

1) με εργονομική σταυρωτή V(Βε) λαιμόκοψη για να φοριέται και να αφαιρείται άνετα αλλά να κρύβει το στήθος των γυναικών, 2 τσέπες εκατέρωθεν κάτω και μια μικρή στο στήθος. Δύναται να υπάρχει σχίσιμο στο πλάι για μεγαλύτερη άνεση στην περιφέρεια (ιδιαίτερα στα μεγαλύτερα νούμερα)

2) μπλούζες με κουμπιά άθραυστα και γιακά.

3) να φέρει λογότυπο της Νοσοκομειακής Μονάδας στο μικρό τσεπάκι.

* ΠΑΝΤΕΛΟΝΙ: με κορδονολάστιχο. Το δείγμα είναι ενδεικτικό της ποιότητας υφάσματος, απόχρωσης και ραφής, δύναται να γίνουν τροποποιήσεις στο σχέδιο ραφής σύμφωνα με δική μας υπόδειξη ή άλλο επίσημο δείγμα.

ΙΑΤΡΙΚΕΣ ΜΠΛΟΥΖΕΣ

(ΓΥΝΑΙΚΕΙΕΣ + ΑΝΔΡΙΚΕΣ)

ΥΦΑΣΜΑ: καμπαρντίνα σύμμεικτη σύνθεση 65±5% βαμβάκι 35±5% πολυεστέρα, βάρους 190- 200γρ/μ² για να είναι αδιαφανές, με ειδική τεχνική ύφανσης στο διαγωνάλ 2/1, κατασκευασμένη έτσι ώστε ο πολυεστέρας να υπερισχύει από την εξωτερική πλευρά για αντοχή και εμφάνιση (γυαλάδα και πέσιμο) και το βαμβακερό (φυσική ίνα) από την εσωτερική πλευρά έτσι ώστε να είναι δροσερή και απορροφητική (υγιεινή). Το ύφασμα επεξεργάζεται με ειδική επεξεργασία προσυρρίκνωσης (SAMFORISE) για να μην μαζεύουν ή να ξεχειλώνουν οι στολές, που αντέχει στο πλύσιμο σε υψηλής θερμοκρασίας (90-95˚C), και με ειδική αντιστατική , υποαλλεργική αντι-τσαλακωτική σιλικονούχα μάλαξη χωρίς φορμαλδεΰδες για ευκολία στο σιδέρωμα, επίσης με επεξεργασία αντιχνουδιάσματος για να μην ελευθερώνει ινίδια.

ΡΟΜΠΕΣ: ιατρικές ανδρών και γυναικών, με κουμπιά άθραυστα με πετογιάκαδο ή Μαο γιακά. Με δύο τσέπες κάτω στα πλαϊνά και μια επάνω στο στήθος αριστερά (με στυλοθήκη στα 3 εκατοστά στο τσεπάκι) μακρύ μανίκι με μανσέτα με κουμπάκι .

ΑΝΔΡΙΚΕΣ ευθεία ανδρική γραμμή με πίσω ζωνάκι και άνοιγμα πίσω (απερτούρα) για ευκολότερο βάδισμα.

ΓΥΝΑΙΚΕΙΕΣ μεσάτο γυναικείο κόψιμο με πένσες με πίσω ζωνάκι .

ΠΑΠΛΩΜΑΤΑ

Παπλώματα διαφόρων χρωμάτων μονά διαστάσεων 1,50-1,60εκ. Χ 2,40εκ. , εξωτερικά βαμβακερά από

ανθεκτικό ύφασμα στην συχνή χρήση και πλύσεις, με γέμιση από πολυεστερική βάτα

επανερχόμενη μετά την πλύση.

ΓΕΝΙΚΟΙ – ΕΙΔΙΚΟΙ ΟΡΟΙ

-Γίνονται δεκτές προσφορές για μέρος ή για το σύνολο της ζητούμενης ποσότητας.

Οι συμμετέχοντες, οφείλουν να καταθέσουν, στην τεχνική προσφορά πιστοποιητικό καταλληλότητας CE MARK των προϊόντων που προσφέρουν, από πιστοποιημένο οργανισμό & ΙSΟ κατασκευαστή (επίσημα μεταφρασμένα, στην Ελληνική γλώσσα )

-Τα κατατεθειμένα prospectus, θα πρέπει να είναι τα πρωτότυπα του κατασκευαστικού οίκου. Σε αντίθετη περίπτωση θα πρέπει να συνοδεύονται από Υπεύθυνη Δήλωση, στην οποία θα δηλώνεται ότι τα αναγραφόμενα σε αυτά στοιχεία ταυτίζονται με τα στοιχεία του prospectus του κατασκευαστικού οίκου.

-Οι συμμετέχοντες θα πρέπει απαραίτητα, στην τεχνική και στην οικονομική προσφορά να αναφέρονται για κάθε προσφερόμενο είδος : Α. με τον αύξοντα αριθμό, του πίνακα των ζητούμενων ειδών της διακήρυξης μας, Β. την εμπορική ονομασία – μάρκα - κωδικό, το εργοστάσιο και την χώρα κατασκευής του κάθε είδους Γ. την συσκευασία , Δ. τον κωδικό ΕΚΑΠΤΥ.,

-Η προμηθεύτρια εταιρεία σε περίπτωση που είναι διαφορετική από την κατασκευάστρια να είναι εξουσιοδοτημένη από την κατασκευάστρια εταιρεία για την διακίνηση των προϊόντων της στα ελληνικά δημόσια, Στρατιωτικά και Ιδιωτικά Νοσοκομεία ώστε να διασφαλίζεται η ορθή/ έγκαιρη προμήθεια των προϊόντων στο νοσοκομείο, η οποία θα γίνεται σύμφωνα με την ισχύουσα Νομοθεσία καθώς και την τήρηση όλων των διαδικασιών ή σε πιθανή ανάκληση/ απόσυρση προϊόντος ή μετά από συμπλήρωση της «Κάρτας Αναφοράς Περιστατικών Χρηστών Ιατροτεχνολογικών Προϊόντων (λευκή κάρτα)» από τον χρήστη.

-**Απαραίτητη η αποστολή δείγματος. (ΠΛΗΝ ΤΩΝ ΠΑΠΛΩΜΑΤΩΝ)**